
ŠILUTĖS RAJONO SAVIVALDYBĖS
TARYBA

SPRENDIMAS
DĖL PRITARIMO ĮGYVENDINTI PROJEKTĄ „SPORTO ARENOS ŠILUTĖJE, 
RUSNĖS G. 10A,  STATYBA“
 
2026 m.             d. Nr. T1-
Šilutė

[bookmark: _Hlk194657507]Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos švietimo, mokslo ir sporto ministro 2026 m. liepos 16 d. įsakymu Nr. V-546 „Dėl Lietuvos Respublikos švietimo, mokslo ir sporto ministro 2023 m. lapkričio 27 d. įsakymo Nr. V-1490 „Dėl 2022–2030 m. plėtros programos valdytojos Lietuvos Respublikos švietimo, mokslo ir sporto ministerijos sporto plėtros programos pažangos priemonės Nr. 12-004-04-04-01 „Išvystyti ilgalaikę, aiškiais kriterijais paremtą sporto vystymo politiką“ aprašo patvirtinimo“ pakeitimo“, atsižvelgdama į Centrinės projektų valdymo agentūros paskelbtą 2026 m. liepos 17 d. kvietimą Nr. ŠMSM-001-K teikti projektų įgyvendinimo planus „Savivaldybių sporto infrastruktūros objektų naujų statinių statyba ir rekonstravimas“, Šilutės rajono savivaldybės taryba                                    n u s p r e n d ž i a:
1. Pritarti projekto „Sporto arenos Šilutėje, Rusnės g. 10A, statyba“ (toliau – Projektas) rengimui ir įgyvendinimui, Šilutės rajono savivaldybės administracijai dalyvaujant pareiškėjo teisėmis.
2. Prisidėti prie Projekto finansavimo iš savivaldybės biudžeto lėšų ne mažiau kaip 50 procentų visų tinkamų finansuoti Projekto išlaidų ir užtikrinti netinkamų finansuoti, tačiau šiam Projektui įgyvendinti būtinų išlaidų padengimą ir tinkamų finansuoti išlaidų, kurių nepadengia Projektui skiriama parama, dalį.
3. Patvirtinti, kad Projekte numatytos veiklos nėra ir nebus finansuojamos iš kitų Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (arba) savivaldybės, ES fondų, kitų ES finansinės paramos priemonių ar kitos tarptautinės paramos lėšų ir kurios, joms finansuoti skyrus ES fondų lėšų, būtų pripažintos tinkamomis finansuoti, ir (arba) už kurias būtų sumokėta daugiau nei vieną kartą.
4. Įgalioti Administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktorių pavaduojantį asmenį, pasirašyti visus su projektu susijusius dokumentus.
5. Skelbti šį sprendimą Šilutės rajono savivaldybės interneto svetainėje www.silute.lt.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras				                    Vytautas Laurinaitis 

